open-index/open-wikipedia-markdown huggingface dataset:
Fake it till you make it

**Fake it till you make it** (թարգմ․՝ Ձևացրո՛ւ, մինչև դա դառնա իրականություն), արտահայտություն, որը նշանակում է վստահության իմիտացիա այն հաշվարկով, որ հաջողության դեպքում վստահությունը կդառնա իրական։ Այս իմաստով օգտագործվում է նաև մեկ այլ արտահայտություն՝ «act as if» (թարգմ․՝ Վարվի՛ր այնպես, կարծես դա այդպես է»)։

Նպատակն է խուսափել, այսպես կոչված, ինքնաիրականացող մարգարեության ծուղակից, երբ մարդը վախենում է իր իսկ անվստահությունից, օրինակ, մտածելով․ «Ես չեմ կարող խոսել այս աղջկա հետ, քանի որ նա հաստատ կզգա իմ անվստահությունը»։ Prevention ամսագրի «How You Too Can Be an Optimist» հոդվածում նշվում է․ «Ուեյք-Ֆորեստի համալսարանում անցկացված հետազոտության ժամանակ, օրինակ, գիտնականները 50 ուսանողներից կազմված մի խմբի խնդրել են իրենց դրսևորել որպես էքստրավերտ 15 րոպե տևողությամբ բանավեճում, նույնիսկ եթե նրանք այդպիսին չեն։ Որքան ինքնավստահ ու եռանդուն են նրանք իրենց պահել, այնքան ավելի լավ էին իրենց զգում»։

Նաև այն հաճախ խորհուրդ է տրվում որպես դեպրեսիայի դեմ պայքարի թերապևտիկ մեթոդ։ Այս դեպքում գաղափարն այն է, որ միտումնավոր փորձում է վայելել ամենօրյա ռեժիմը՝ առանց հաշվի առնելու հարկադրանքը, մինչև երջանկության զգացումը դառնում է իրական։ Սա, այսպես կոչված, դրական հետադարձ կապի  օրինակ է։

Արտահայտությունը հաճախ ասոցացվում է անանուն հարբեցողների հետ, չնայած այն հանգամանքին, որ այն չի հայտնվում անանուն հարբեցողների ծրագրի հիմքը կազմող գրքերում, ինչպիսիք են՝ АА, *[[:en:The Big Book (Alcoholics Anonymous)|Alcoholics Anonymous]]* or *The Twelve Steps and Twelve Traditions*։ *AA to Z; An Addictionary of the 12-Step Culture* նկարագրում է այն որպես «խորհուրդ, որը հաճախ տրվում է նորեկներին, ովքեր կարծում են, որ իրենք չեն կարողանա հաղթահարել ծրագիրը և կվերադառնան հին ապրելակերպին։ Խորհուրդը ենթադրում է, որ եթե նորեկը գործի փուլերին համապատասխան և հետևի ծրագրի ուսուցմանը, վերջինս կսկսի աշխատել, և անհանգստությունն ինքնըստինքյան կվերանա»։

## Քննադատություն
Կառավարման և կազմակերպման պրոֆեսոր Մարյամ Քուշակի կարծիքով՝ ձևականությունն ու անկեղծությունը ստիպում են մարդուն իրեն «ոչ իրական» զգալ և զգալ բարոյական դիսթրես։

## Ծանոթագրություններ

Կատեգորիա:Կարգախոսներ
Կատեգորիա:Հանրամատչելի հոգեբանություն
Կատեգորիա:Աֆորիզմներ
Պրոկոպ (սրճարան)

**«Պրոկոպ» սրճարան**, (), Փարիզի ամենահին սրճարանը, այն գտնվում է Լատինական թաղամասում, Անսեն Կոմեդի (*rue de l’Ancienne-Comédie*) թաղամասում, Սեն Ժերմենի  զբոսայգու մոտ։

## Պատմություն
1686 թվականին սիցիլիացի խոհարար Ֆրանչեսկո Պրոկոպիո Դեյի Կոլտելին, որին անվանում էին **Պրոկոպ**, սրճարան է բացել Rue des Fossés Saint-Germain (ներկայիս՝ de l’Ancienne-Comédie) փողոցում։ Սուրճից, թեյից և տաք շոկոլադից բացի սրճարանում մատուցել են նաև նորույթ՝ պաղպաղակ։ Սրճարանում ավելի հարգի է եղել էին մրգահյութերն ու շողոքորթ մրգերը։ Բացի այդ, սրճարանում մատուցել են լիկյորներ և տարբեր տեսակի արտասահմանյան գինիներ։ Փարիզում առաջին սրճարանի բացումը նպաստել է նրան, որ շուտով սրճարաններ են բացվել ամբողջ քաղաքում։

Լուսավորության դարաշրջանում սրճարանը դարձել է գրողների և փիլիսոփաների քննարկման կենտրոն՝ այդպիսով դառնալով առաջին գրական սրճարանը։

18-րդ դարում սրճարանի սեփականատերը մի քանի անգամ փոխել է։ 19-րդ դարի սկզբին սրճարանը մրցակցության մեջ է հայտնվել «Դե լյա Ռեժանս» սրճարանի հետ։ 1890 թվականին սրճարանը փակվել է և վերաբացվել է 1893 թվականին։ Սրճարանում տեղավորված է եղել բուսակերների ռեստորան, ուսանողների և աղքատների համար նախատեսված ճաշարան։

1952 թվականին Պրոկոպը վերաբացվել է որպես ռեստորան։

Նրա այցելուների թվում են եղել գրողներ, դերասաններ, փիլիսոփաներ, հեղափոխականներ՝  Դենի Դիդրոն, Բենջամին Ֆրանկլինը, Ժան-Ժակ Ռուսոն, Ժան Պոլ Մարատը, Վոլտերը, Ժորժ Ժակ Դանտոնը, Մաքսիմիլիեն Ռոբեսպիեռը, Ալֆրեդ դը Մյուսեն, Ժորժ Սանդը, Օնորե դը Բալզակ, Վիկտոր Հյուգոն, Ժան Բատիստ Գուստավ Պլանշը։

## Գրականություն
* 
* 

## Ծանոթագրություններ

## Արտաքին հղումներ

Կատեգորիա:Սրճարաններ
Ցրտնոտի կամուրջ

**Ցրտնոտի կամուրջ**, միակամար կամուրջ Արցախի Հանրապետության Շահումյանի շրջանի Քարվաճառի ենթաշրջանում, Ցրտնոտ գյուղից 1,5 կմ հյուսիս-արևմուտք, Ցրտնոտ և Խոլոզանց գյուղատեղիների միջև, Թարթառ գետի վրա։

## Պատմություն
Ցրտնոտի կամուրջի մասին պատմական տեղեկությունները բացակայում են։ Ցրտնոտ և Խոլոզանց գյուղերը հիշատակվում են Դադիվանքի վիմագրերում և 1763 թվականի կալվածացուցակում՝ վանքապատկան այլ գյուղերի հետ միասին։ Քարվաճառի շրջանում քոչվոր ցեղերի՝ քրդերի հաստատումից հետո երկու գյուղերը ստանում են նոր անվանումներ, որոնք հների աղավաղված և թարգմանված ձևերն են՝ Սոյուղբուլաղ (Ցրտաղբյուր) և Խոլազեյ-Ալխասլը։

## Նկարագրություն
Կամուրջը միաթռիչք է, կառուցված է անմշակ քարերով՝ հատկապես գետաքարով և կրաշաղախով։ Կամուրջի անցուղու լայնությունը 2,05 մետր է, թռիչքը՝ 7,10 մետր։ Հիմք ընդունելով կամուրջի շինարարական առանձնահատկությունները և համեմատություն անելով այլ կամուրջների հետ՝ հուշարձանագետ Սամվել Կարապետյանը կամուրջը թվագրում է մոտավորապես 13-16-րդ դարերով։

## Ներկա վիճակ
Կամուրջն Արցախյան պատերազմների ժամանակ չի տուժել, 44-օրյա պատերազմից հետո Քարվաճառի ադրբեջանական օկուպացումից հետո կանգուն է մնացել։ Կամուրջը 1980-ականների կեսերին սոյուղբուլաղցի ադրբեջանացած քրդերը «նորոգել են»՝ բետոնի շերտով ծածկելով անցուղու ամբողջ հատվածը և դրանով ավելացնելով թաղի ծանրությունը։

## Ծանոթագրություններ

Կատեգորիա:Արցախի կամուրջներ
Կատեգորիա:Շահումյանի շրջանի շենքեր և կառույցներ
Barnes & Noble

**Barnes & Noble**, ամերիկական ընկերություն, որը հայտնի է որպես աշխարհի խոշորագույն ընկերություններից մեկը, որը զբաղվում է գրքերի վաճառքով։ Ընկերությունը համարվում է գրքերի և ծառայությունների առցանց վաճառքի առաջատարներից մեկն ամբողջ աշխարհում, ինչպես նաև առաջին առցանց ծառայություններ տրամատրող ընկերությունն է, որը զբաղվել է սպառողական ապրանքների վաճառքով։ Գլխավոր գրասենյակը տեղակայված է Նյու Յորքում։

Ընկերությունը հիմնադրվել է Չարլզ Բարսնի կողմից, Իլինոյս նահանգի Ուինթոն կոչվող քաղաքում 1873 թվականին, որպես գրքերի տպագրությամբ զբաղվող բիզնես։ Առաջին գրախանութը բացվել է 1971 թվականին Նյու Յորքում իր որդու՝ Ուիլյամի կողմից։ 1971 թվականին ընկերությունը գնվում է Լեոնարդո Ռիջմոնի կողմից, և այդ պահիծ սկսած ընկերությունը սկսել է զարգանալ, նախ և առաջ, ինչպես գրախանութների ցանց, որտեղ գները պետք է ավելի ցածր էին համեմատ մնացած խանութների։

2012 թվականին ընկերությունը ունի գրախանութների ցանց ԱՄՆ-ում, որը զբաղվում էր տպագրված և էլեկտրոնային գրքերի վաճառքով, ինքնուրույն հրապարակում է գրքեր։ 
thumb|left|Barnes & Noble խանութ
thumb|Խանութը ներսից

## Nook
Ընկերությունը նաև զբաղվում է էլեկտրոնային գրքերի՝ Nook մշակմամբ, որոնք աշխատանք են Android օպերացիոն համակարգով։ Առաջին տարբերակի թողարկվել է 2009 թվականի նոյեմբերի 30-ին, գինը կազմել է 259 դոլար, իսկ 2010 թվականի հուլիսին ընկերությունը նվազեցրեց գինը հասցնելով մինչև 199 դոլար և ներկայացվեց նոր տարբերակ Wi-Fi-ով տարբերակ, որը արժեր 149 դոլար։ 2010 թվականի հոկտեմբերին թողարկվեց գունավոր տարբերակը, իսկ 2011 թվականին ընկերությունը թողարկեց իր առաջին պլանշետը՝ Nook Tablet, որը արժեր 249 դոլար։ 2013 թվականին հոկտեմբերի 30-ին թողարկվեց էլեկտրոնայնի գրքի նոր տարբերակը՝ NOOK GlowLight, որը արժեքը կազմում է՝ 120 դոլար։ Սարքավորումը օժտված էր 4 ԳԲ ներքին հիշողությամբ և ներքին բարելաված միջերեսով։

## Ծանոթագրություններ
Դումայ

**Դումայ** (Jawi: , չինարեն՝ 杜迈), նավահանգստային քաղաք Ինդոնեզիայի Ռիաու մարզում՝ Սումատրա կղզու հյուսիսարևելյան մասում՝ Մալակկայի նեղուցի ափին։ Տրանսպորտային կարևոր հանգույց է, միջազգային և ներքին առևտրի խոշոր կենտրոն։ Ունի ծովային նավահանգիստ, օդանավակայան, համբավված է նավթի, արմավենու յուղի պաշարներով։ 2009 թվականի տվյալներով բնակչության թվաքանակը եղել է 265 208, 2021 թվականի տվյալներով՝ շուրջ 320 հազար։

## Բնակչություն
Քաղաքի բնակչության ազգային կազմը բազմազան է. այստեղ ապրում են մալայացիներ, ճավացիներ, չինացիներ, բատակներ, բուգիսներ և այլ ժողովուրդների ներկայացուցիչներ։

## Տնտեսություն
Քաղաքի տարեկան միջին տնտեսական աճի տեմպերը 2000-ական թվականներին կազմել են շուրջ 8 %։ Արագ աճ են ապահովել հատկապես շինարարությունն ու ծառայությունների ոլորտը։ Այդուհանդերձ՝ Դումայի տնտեսության հիմնական ճյուղը շարունակում է մնալ նավթի ու գազի արդյունահանումը։

## Կլիմա
Դումային բնորոշ է արևադարձային անձրևային անտառների կլիման. հորդառատ անձրևներ կարող են տեղալ տարվա ցանկացած եղանակի։

## Քույր քաղաքներ
* , Ալոր Գաջա
* , Տավաու
* , Լահադ Դատու

## Պատկերասրահ

Dumai Major's Office.jpg|Քաղաքապետարանը
Dumai Mosque.jpg|Մեծ մզկիթը
Masjid AI Idrus Dumai, September 2022.jpg
Masjid H. Hasan Basri Dumai, September 2022.jpg
Plaza Dumai Ramayana Dept. Store.jpg|Տեսարան քաղաքի կենտրոնից
Wilmar Industriepark.jpg|«Վիլմար» արդյունաբերական պարկի մուտքը


## Ծանոթագրություններ

## Արտաքին հղումներ
* www.dumaikota.go.id  Բնակավայրի պաշտոնական կայքէջը (ինդոնեզերեն)

Կատեգորիա:Ինդոնեզիայի բնակավայրեր
Կատեգորիա:Ինդոնեզիայի նավահանգիստներ
Կատեգորիա:Ինդոնեզիայի քաղաքներ
Կատեգորիա:Խաղաղ օվկիանոսի նավահանգիստներ
Կատեգորիա:Նավահանգիստներ
Գուշակումով թխվածքաբլիթ

**Գուշակությունով թխվածքաբլիթ** (), հրուշակեղենի արտադրանքը հատուկ ձև ունեցող թխվածքաբլիթի տեսքով։ ԱՄՆ-ում շատ ռեստորանների ֆիրմային ապրանք է, որը, որպես կանոն, վանիլային թխվածքաբլիթ է, որոնցից յուրաքանչյուրի մեջ դրված է մի կտոր թուղթ՝ իմաստուն ասույթներով, աֆորիզմներով կամ մարգարեություններով։ Թուղթը կարող է ներառել չինական արտահայտությունների թարգմանություններ կամ երջանիկ թվերի շարք։

## Պատմություն և արտադրություն
Այս բլիթները ծառայել աղանդեր չինական ռեստորաններում ԱՄՆ-ում եւ մի շարք այլ երկրներում, բայց դրանք չեն եղել Չինաստանում։ Թխվածքաբլիթի ճշգրիտ ծագումը հայտնի չէ, սակայն տարբերակների մեծ մասը հանգում է նրան, որ դրանք ԱՄՆ են բերվել 20-րդ դարի սկզբին ճապոնացի և չինացի ներգաղթյալների կողմից։ Թեև այդ քաղցրավենիքի նախատիպը ծագել է դեռևս 19-րդ դարում ճապոնական տաճարներում, և նրանք էլ մեծ մասամբ սկսել են արտադրել դրանք Ամերիկայում, բայց այդ աղանդերն սկսել է ասոցացվել Չինաստանի հետ Երկրորդ համաշխարհային պատերազմի ժամանակ, երբ ճապոնացիներն ու ճապոնական ծագում ունեցող ամերիկացիները զանգվածաբար տարվել են համակենտրոնացման ճամբար, իսկ թխվածքաբլիթների արտադրությունը շարունակել են չինացիները։

Այս տեսակի բլիթները արտադրությունը շահութաբեր բիզնես է։ Ամեն տարի աշխարհում արտադրվում է մոտ 3 միլիարդ թխբածքաբլիթ, որոնց ճնշող մեծամասնությունը սպառվում է Միացյալ Նահանգներում։ Նման թխվածքաբլիթի խոշորագույն արտադրողն է *Wonton Food Inc.* ընկերությունը (գլխամասային գրասենյակը գտնվում է Բրուքլինում (Նյու Յորք), որն արտադրում է 4,5 մլն թխվածքաբլիթ մեկ օրում։ Այլ խոշոր արտադրողներ են *Baily International*-ը Միջին Արևմուտքում, Peking Noodles-ը Լոս Անջելեսում, *Печенье Удачи*-ն Ռուսաստանում  և Ցանկությունների գործարանը հետխորհրդային տարածքում։ Նրանցից բացի միասին կան նաև այլ փոքր արտադրողներ։ Բացի ԱՄՆ-ից, դրանք մատուցվում են Ավստրալիայի, Բրազիլիայի, Կանադայի, Ֆրանսիայի, Գերմանիայի, Հնդկաստանի, Իտալիայի, Մեքսիկայի, Մեծ Բրիտանիայի, Ֆինլանդիայի և մի շարք այլ երկրների չինական ռեստորաններում։

## Մշակույթում
* Դարեն Արոնոֆսկու «Գուշակությունով թխվածքաբլիթներ» կարճամետրաժ ֆիլմը (1991 թվական)։
* Թոմաս Ռոբի «Գուշակությունով թխվածքաբլիթներ» գեղարվեստական ֆիլմը (1999 վական)։
* 2013 թվականին ճապոնական AKB48 փոփ խումբը թողարկել է «Koisuru Fortune Cookie» երգը, իսկ այդ խմբի երկու «քույրերը» թողարկել են իրենց երգերը՝ ինդոնեզական JKT48 խումբը՝ «Fortune Cookie Yang Mencinta» երգը, չինական SNH48 խումբը՝ «Ài de xìngyùn qū qí» երգը։
* Գուշակությունով թխվածքաբլիթներն առկա են Game Shadow Warrior (2013)  խաղում․ դրանք վերականգնում են 25 միավոր առողջությում և պարունակում են տարբեր կատակներ ու հումորային մեջբերումներ։

## Ծանոթագրություններ

## Արտաքին հղումներ
* Cookie Master - Article detailing the job of a cookie fortunes writer
* 
* 

Կատեգորիա:Ամերիկյան խոհանոց
Կատեգորիա:Ամերիկյան հայտնագործություններ
Կատեգորիա:Թխվածքաբլիթներ
Կատեգորիա:Ճապոնական հայտնագործություններ
Կատեգորիա:Չինական խոհանոց
Կատեգորիա:Սննդի և ըմպելիքի մշակույթ
Բողոքի ցույցեր Իրանում (2022)

**Բողոքի ցույցեր Իրանում** սկսել են 2022 թվականի սեպտեմբեր 16-ին Իրանի քուրդ փոքրամասնության անդամ 22-ամյա Մահսա Ամինիի մահվանից հետո։ Մասնակիցները բողոքում են ոստիկանության բռնության դեմ, հնչում են քաղաքական կարգախոսներ։ Որոշ կանայք ցուցադրաբար պատռում և այրում են իրենց հիջաբները։

Ցույցերը անց են կացվում Թեհրանում, Ամինի հայրենի քաղաք Սեքեզում, ապա և Քուրդիստանի նահանգի Սանանդաջ, Դիվանդարրե, Բանե և Բիջար քաղաքներում, իսկ ավելի ուշ՝ Իրանի այլ շրջաններում։ Բողոքի ցույցերը արագորեն աճել են առաջին իսկ օրվանից, երբ մարդիկ հավաքվել են Համեդան, Քերմանշահ, Մաշհադ, Սաբզևար, Քոմ, Ամոլ, Բաբոլ, Սպահան, Քերման, Շիրազ, Թավրիզ, Ռաշթ, Սարի, Քարաջ, Չալուս, Նովշահր, Տոնեկաբոն, Արաք քաղաքներում։  Իլամը, Քիշ կղզին և շատ ուրիշներ միացել են ի նշան բողոքի։

2022 թվականի սեպտեմբերի 23-ի դրությամբ առնվազն հիսուն ցուցարար է սպանվել, ինչի արդյունքում ներկայից ցույցերը ամենաարյունալին են 2019–2020 թվականների ցույցերից հետո, որոնք հանգեցրել են ավելի քան 1500 զոհերի։

Ի պատասխան բողոքի ցույցերի՝ Իրանի կառավարությունը ոչ միայն ճնշել է դրանք, այլև արգելափակեց Ինստագրամ և WhatsApp հավելվածների մուտքը, և սահմանափակել համացանցի հասանելիությունը՝  ցուցարարների կազմակերպվելու հնարավորությունը նվազեցնելու  նպատակով։ Սրանք կարող են լինել համացանցի ամենախիստ սահմանափակումներն Իրանում 2019 թվականի բողոքի ցույցերից ի վեր, երբ այն ամբողջությամբ փակվել էր։

Մեկ ամսից ավելի տևող զանգվածային բողոքի ցույցերը չեն դադարել՝ չնայած իշխանությունների կոշտ արձագանքին։ Դրանք տեղի են ունենում շուրջ 100 քաղաքներում, դրանց մասնակցում են բազմաթիվ կանայք ու երիտասարդներ։ Հոկտեմբեր ամսին կարգախոսների թվում հայտնվել են գործող պետական կարգի փոխության կոչեր։

## Նախապատմություն
Իրանում բողոքի ցույցերն ընդդեմ պարտադիր հիջաբի սկիզբ են առել դեռևս 2017 թվականից։ 22-ամյա քուրդ իրանցի Մահսա Ամինիին «անպատշաճ հիջաբ կրելու» պատճառաբանությամբ  2022 թվականի սեպտեմբերի 14-ին ձերբակալել էր հերթապահ պարեկը։ Ոստիկանությունում կնոջ մոտ ուղեղի մահ էր գրանցվել գանգի վնասվածքի պատճառով, ենթադրաբար ծեծի ենթարկվելուց հետո։ Նա մահացել էր կալանավորվելուց երկու օր անց՝ սեպտեմբերի 16-ին։ Մահսա Ամինիի հուղարկավորությունից հետո բողոքի ցույցեր են անցկացվել Իրանի տարբեր շրջաններում։ Ավելի ուշ սեպտեմբերի 18-ին Քուրդիստանի նահանգից համազգային գործադուլ է հայտարարվել։ Իրանական Քրդստանի կուսակցությունները և Քրդստանի քաղաքացիական և քաղաքական ակտիվիստները երկուշաբթի օրը հայտարարել են համընդհանուր գործադուլի օր։

## Ծանոթագրություններ

Կատեգորիա:2022 քաղաքականությունում
Կատեգորիա:21-րդ դարն Իրանում
Կատեգորիա:Բողոքի ցույցեր Իրանում
Կատեգորիա:Իրանի հասարակական շարժումներ
Կատեգորիա:Իրանի պատմություն
Կատեգորիա:Իրանի քաղաքականություն
Կատեգորիա:Մարդու իրավունքներն Իրանում
Կատեգորիա:Քաղաքական շարժումներ Իրանում
Կատեգորիա:2022 Իրանում
Մամարք (այլ կիրառումներ)

**Մամարք** անունը կարող է վերաբերել

* Մամարք՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Մամարք՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Մամարք (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Մամարք**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության հարավարևելյան մասում։ Ունի հարթավայրային տեղանք։ Համայնքի տարածքն 2655,6 հա է, որից 1652,3 հա-ն անտառային հողեր են։ Համայնքի սահմաններով է հոսում Որոտան գետը։

Բերձոր շրջկենտրոնից հեռու է 80 կմ, իսկ մայրաքաղաք Ստեփանակերտից` 130 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Մամարք համայնքն իր մեջ ներառում է Մամարք և Հալե գյուղերը։

Համայնքում գործում էր գյուղապետարան, բուժկետ։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 1 ակունքից։ Մամարք գյուղում առկա էր անհատական 5, իսկ Հալե գյուղում՝ անհատական 6 ջրհորներ։ Համայնքի տարածքով անցնում են նաև «Մամարք-1» և «Մամարք-2» ոռոգման ջրատարները։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

Համայնքը միացված էր հանրապետության տրանսպորտային կապին, մասնավորապես՝ Կովսական-Ստեփանակերտ-Կովսական և Կովսական-Բերձոր-Կովսական երթուղիներին։

## Բնակչություն
Մամարք համայնքի բնակչությունը 2015 թվականի դրությամբ կազմել է 78 մարդ, որոնք կազմել են 27 տուն։ Նույն թվականի դրությամբ Մամարք գյուղում բնակվել է 46 մարդ, որոնք կազմել են 15 տուն։ Հալե գյուղում բնակվել է 32 մարդ, որոնք կազմել են 12 տուն։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 946,2 հա-ը գյուղատնտեսական նշանակության են։

## Ծանոթագրություններ

Կատեգորիա:Քաշաթաղի շրջանի համայնքներ
Մշենի (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Մշենի**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության արևելյան մասում։ Ունի բարձրլեռնային տեղանք։ Համայնքի տարածքն 2236,6 հա է, որից 1331,8 հա-ն անտառային հողեր են։ Համայնքի սահմաններով է հոսում Հոչանց գետը։

Բերձոր շրջկենտրոնից հեռու է 32 կմ, իսկ մայրաքաղաք Ստեփանակերտից` 82 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Մշենի համայնքն իր մեջ ներառում է Մշենի և Արվական գյուղերը։

Համայնքում գործում էր գյուղապետարան, բուժկետ, հիմնական և միջնակարգ դպրոցներ, առկա էին առևտրային օբյեկտներ։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր տարբեր աղբյուրներից։ Առկա են նաև խմելու ջրի համար պիտանի մշտական գործող բնական աղբյուրներ։

2015 թվականի դրությամբ համայնքային ճանապարհները բնահողային էին։

## Բնակչություն
Մշենի համայնքի բնակչությունը 2015 թվականի դրությամբ կազմել է 153 մարդ, որոնք կազմել են 43 տուն։ Նույն թվականի դրությամբ Մշենի գյուղում բնակվել է 92 մարդ, որոնք կազմել են 27 տուն։ Արվական գյուղում բնակվել է 61 մարդ, որոնք կազմել են 16 տուն։

## Կրթություն
Մշենի գյուղում գործում էր միջնակարգ դպրոց, որտեղ 2015 թվականի դրությամբ սովորում էր 23 աշակերտ, իսկ Արվական գյուղում գործում էր հիմնական դպրոց, որտեղ սովորում էր 8 աշակերտ։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 769,5 հա-ը գյուղատնտեսական նշանակության են։

## Ծանոթագրություններ

Կատեգորիա:Քաշաթաղի շրջանի համայնքներ
Չոր նավանորոգարան

մինի|Հատակին նախապատրաստված ողնափայտի բլոկներով չոր նավանորոգարան
**Չոր նավանորոգարան**, անշարժ նավանորոգարանի տեսակ է, որտեղ նավը սովորաբար տեղադրվում է հարակից ջրատարածության մակարդակից ցածր։

Հատուկ կառուցվածքի ջրավազան է՝ ջրատարածությունից անջատված, ջուր հանելու կամ ցնելու հնարավորությամբ, անջրանցիկ փակաղակով՝ բատոպորտով։ Պատմականորեն առաջին տիպի չոր նավանորոգարանը հիշատակվում է Պտղոմեոսյան Եգիպտոսում։ Ամենամեծ ժամանակակից չոր նավանորոգարանները 1000 մետրից ավելի ընդհանուր երկարություն ունեն և թույլ են տալիս  մի քանի նավեր՝ հիմնականում սուպերտանկերներ սպասարկել։

Նավանորոգարանի խցիկը ամենից հաճախ երկաթբետոն է, թեև կան քարե և նախկինում Փայտե կառույցներ։ Հատակին կան հենարաններ՝ ողնափայտի բլոկներ և այլ հարմարանքներ, նավը նավանորոգարանում ամրացնելու համար։ Պատերը հարմարեցված են նավիրանի հիմնականում ստորջրյա հատվածի վրա աշխատողների մուտքի համար։ Նրանք կարող են ունենալ աստիճանավոր ձև կամ հագեցած լինել փայտամածով։ Նավանորոգարանում կան մեխանիկական սարքավորումներ՝ կռունկներ, ճախարակներ, պոմպեր, ջրահեռացման համակարգեր և այլն։

Նավը չոր նավանորոգարան մուտք գործելու համար բացվում է բատաբորտը, նավանորոգարանում ջրի մակարդակը հավասարվում է ջրատարածության հետ, նավի դիրքը կարգավորվում է ճախարակների օգնությամբ բերվում են նախապես որոշված դիրքի և ուղղում պատրաստված հենարանների վրա։ Դրանից տեղաշարժը կարող է վտանգավոր դեֆորմացիաներ առաջացնել, երբ նավը վայրէջք է կատարում հենարանների վրա։ Հավասարեցումից հետո բատոպորտը փակվում է, և ջուրը խցիկից դուրս է մղվում էլեկտրական պոմպերով։

Հեռանալու համար  նավանորոգարանը բնական ճանապարհով լցվում է ջրատարածությունից, և նավը բարձրանում է վեր։ Երբ նավանորոգարանում ջրի մակարդակը հավասարվում է ջրատարածքի մակարդակի հետ, բատաբորտը բացվում է, ինչը հնարավորություն է տալիս նավին դուրս գալ նավանորոգարանից։

## Ծանոթագրություններ

Կատեգորիա:Ծովագնացության եզրեր
Կատեգորիա:Նավաշինություն
Կատեգորիա:Ջրատեխնիկական կառույցներ
Կատեգորիա:Տրանսպորտային ենթակառուցվածքներ
Xbox Cloud Gaming

**Xbox Cloud Gaming**, առանց խաղային ծառայություն մշակված Microsoft ընկերության կողմից։ Բետա տարբերակի՝ xCloud, փորձարկումները սկսել է 2019 թվականից։ Արդյունքում, 2020 թվականի սեպտեմբերի 15-ին այս ծառայությունը ընդրգկվեց Xbox Game Pass Ultimate-ի բաժանորդագրության մեջ աառանց հավելյալ վճարի։

## Մշակում
Microsoft-ը առաջին անգամ ցուցադրեց ծառայությունը Electronic Entertainment Expo 2018-ի ժամանակ և պաշտոնապես հայտարարեց այդ մասին մի քանի ամիս անց։ Ամբողջական ցուցադրումը կայացավ 2019 թվականին Forza Horizon 4 խաղի միջոցով։ Ծառայությունը սկսեց հանրային փորձարկումների շրջանը և ևս մեկ անգամ ցուցադրվեց Electronic Entertainment Expo 2019-ի ժամանակ։  Microsoft-ը հայտարարեց, որ ծառայությունում առկա գրադարանների շնորհիվ xCloud ավելի գրավիչ է համեմատաբար՝ Google Stadia, Boosteroid և GeForce Now-ի։

2019 թվականին ծառայությունը ներկայացրեց 50 խաղ, որոնք հասանելի էին iOS օպերացիոն համակարգով աշխատող հեռախոսների և DualShock կառավարման վահանակների համար։

xCloud կողմից պաճանջվող ինտերնետի արագությունը կազմում է 9 Մբիթ/վ։

## Հասանելիություն
Խաղային ծառայությունը հասանելի է 22 երկերում՝ Ավստրիա, Բելգիա, Կանադա, Չեխիա, Դանիա, Ֆինլանդիա, Ֆրանսիա, Գերմանիա, Հունգարիա, Իռլանդիա, Իտալիա, Կորեա, Նիդեռլանդներ, Նորվեգիա, Լեհաստան, Պորտուգալիա, Սլովակիա, Իսպանիա, Շվեդիա, Շվեյցարիա, Մեծ Բրիտանիա և ԱՄՆ։

## Խաղեր
Xbox Series X հետ համատեղելիությունը xCloud-ին հասանելիություն է տալիս Xbox-ի գրադարանին. Xbox Game Pass-ի գրադարանը ներկա պահին ներառում է 264 խաղ, որոնք հասանելի են առցանց մեկնարկի համար։ Այդ ցանկի մեջ են մտնում՝ Halo: The Master Chief Collection, Destiny 2, Forza Horizon 4, The Outer Worlds և Yakuza Kiwami 2 խաղերը։ thumb|Xbox Wireless Controller

## Ակնարկներ
Ծառայությունը քննադատների կողմից հիմնականում ստացավ դրական ակնարկներ։ Ցուցադրման ժամանակ, ընդգծվեց այն փաստը, որ խաղերը սմարթֆոնով բացելը դարձել է ավելի հեշտ, քանի որ, խաղերի տվյալները չեն ներբեռնվում կոշտ սկավառակի վրա։.

## Ծանոթագրություններ

Կատեգորիա:Խաղերի տեսություն
Կատեգորիա:Ծրագրային ապահովում այբբենական կարգով
Կատեգորիա:Ծրագրային գրադարաններ
Ռոբերտո Խիմենես Գագո

**Ռոբերտո Խիմենես Գագո**  (, ), իսպանացի ֆուտբոլիստ «Ռեալ Վալյադոլիդ» ակումբի դարպասապահ։

## Կարիերա
Ռոբերտոն «Ատլետիկո»-ի սան է։ Առաջին թիմում նորամուտ է ունեցել «Օսասունա ՄՄ»-ի դեմ խաղում։ 2007/08 մրցաշրջանի մնացած մասը վարձակալությամբ է անցկացրել «Խիմնաստիկ Տառագոնա»-ում։

2008 թվականի հուլիսին Ռոբերտո Խիմենեսը «Ռեկրեատիվո ՖԱ»-ում Ֆլորան Սինամա Պոնգոլյա տրանսֆերի մաս էր։ 2009 թվականին հուլիսի 13-ին Ռոբերտոն վերադարձել է «Ատլետիկո Մադրիդ»։ Գործարքի գումարը կազմել է 1 միլիոն եվրո, պայմանագիրը կնքված է եղել 3 տարով։

2010 թվականին հունիսի 5-ին դարձել է Լիսաբոնի «Բենֆիկա» ակումբի խաղացող, տրանսֆերը կազմել է 8 միլիոն եվրո։ Օգոստոսի 7-ին նորամուտն է նշել  Պորտուգալիայի սուպերգավաթում՝ «Պուրտու»-ի դեմ խաղում, որտեղ նրա թիմը պարտվել է 0։2 հաշվով։

«Վիտորիա»-ի դեմ խաղում նա առաջին խաղակեսի սկզբում փոխարինել է Ժուլիո Սեզարին, որը հեռացվել էր դարպասապահի գոտում կանոնների խախտման համար։ Ռոբերտոն փոխարինման  է դուրս եկել և հետ է մղել Ուգու Լեալից 11 մետրանոց հարվածը՝ կարողանալով անառիկ պահել իր դարպասը։ 2010/2011 մրցաշրջանի ավարտին պարտվել է Էդուարդու Կառվալյուին և Արթուր Մորաեսին։

2011 թվականին օգոստոսի 1-ին Ռոբերտո Խիմենեսը վերադարձել է «Ռեալ Սարագոսա»։ Տրանսֆերի գումարը կազմել է 8 միլիոն եվրո։ Իր առաջին մրցաշրջանում առաջնությունում խաղացել է 38 խաղ։ Նրա թիմը դուրս մնալուց խուսափել է ամենավերջին խաղաշրջանում։

2013 թվականին հուլիսի 26-ի Ռոբերտոն վերադարձել է «Ատլետիկո Մադրիդ», ստորագրել է չորսամյա պայմանագիր և միանգամից վարձակալության է տրվել Հունաստանի «Օլիմպիակոս»-ին։ 2013 թվականի նոյեմբերի 5-ին Ռոբերտոն հիմնական կազմում հանդես է եկել նախկին «Բենեֆիկա» ակումբի դեմ, որին «Օլինպիակոս»-ը ՈՒԵՖԱ Չեմպիոնների Լիգայում հաղթել էր 2:0 հաշվով։

2016 թվականին հունիսի22-ին Ռոբերտոն տեղափոխվել է «Էսպանյոլ»։ Տրանսֆերի գումարը կազմել է 3 միլիոն եվրո։ Ֆուտբոլիստը կատալոնական ակումբի հետ պայմանագիր է կնքել մինչև 2019 թվականի գարուն։ 2016/17 մրցաշրջանում 31-ամյա ֆուտբոլիստը կատալոնական ակումբի կազմում Պրիմերայում մասնակցել է 4 հանդիպման, բաց է թողել 9 գոլ և կատարել է 10 սեյվ։

2017 թվականին հուլիսի 5-ին վարձակալության իրավունքով տեղափոխվել է «Մալագա»։

## Ձեռքբերումներ
**Օլիմպիակոս (Պիրեյոս)**

* Հունաստանի չեմպիոն՝ 2013/14, 2014/15, 2015/16
* Հունաստանի գավաթի գավաթակիր՝ 2014/15

**Բենեֆիկա (Լիսաբոն)**

* Պորտուգալիայի գավաթի գավաթակիր՝ 2010/11

## Ծանոթագրություններ

## Արտաքին հղումներ
* 
* 
* 
* 

Կատեգորիա:Ատլետիկո Մադրիդի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Օլիմպիակոս Պիրեյոսի ֆուտբոլիստներ
Դենի Ալար

**Դենի Ալար** (,), ծագումով խորվաթ ավստրիացի ֆուտբոլիստ, «Ռապիդ» ակումբի և Ավստրալիայի հավաքականի հարձակվող։

Դենիի հայրը՝ Գորանը, եղել է պրոֆեսիոնալ ֆուտբոլիստ։

## Ակումբային կարիերա
ձախից|մինի|285x285փքս|Ալարը «Ռապիդ»-ի կազմում
Ալարը իր պրոֆեսիոնալ կարիերան սկսել է «Լեոբեն» ակումբում։ 2006 թվականին հիմնական կազմում նորամուտն է նշել Ավստրիայի առաջին լիգայում։ 2009 թվականին Դենին տեղափոխվել է «Կապֆենբերգ»։ Մայիսի 2-ին «Ռիդա»-ի դեմ խաղում նորամուտն է նշել Ավստրիայի ֆուտբոլի առաջնությունում։ Մայիսի 15-ին «Շտուրմ»-ի դեմ մենամարտում Ալարը խփել է իր առաջին գոլը «Կապֆենբերգ»-ի կազմում։

2011 թվականի ամռանը Ալարը տեղափոխվել է մայրաքաղաքային «Ռապիդ» ակումբ։ Հուլիսի 16-ին «Ադմիրա Վաքեր Մյոդլինգ»-ի դեմ խաղում նորամուտն է նշել նոր թիմի կազմում։ Սեպտեմբերի 24-ին «Վաքեր»-ի դեմ խաղում Դենին խփել է իր առաջին գոլը «Ռապիդ»-ի կազմում։

2016 թվականի ամռանը Ալարը պայմանագիր է կնքել «Շտուրմ»-ի հետ։ Հուլիսի 23-ին «Ռեդ Բուլ Զալցբուրգ» ակումբի դեմ խաղում նորամուտն է նշել նոր թիմի կազմում։ Հենց այս մենամարտում Դենին խփել է իր առաջին գոլը «Շտուրմ»-ում։ Երկու մրցաշրջան անընդմեջ Ալարը դարձել է առաջնության երկրորդ ռմբարկուն։ 2018 թվականին օգնել է թիմին հաղթել Ավստրիայի գավաթում և զբաղեցնել երկրորդ տեղը ազգային առաջնությունում։ Նույն թվականին Ալարը վերադարձել է «Ռապիդ»։

## Միջազգային կարիերա
2017 թվականի նոյեմբերի 14-ին Ուրուգվայի ֆուտբոլի ազգային հավաքականի դեմ ընկերական խաղում  Ալարը նորամուտ է նշել Ավստրիայի հավաքականում՝ երկրորդ խաղակեսում փոխարինելով Մարկո Առնաուտովիչին։

## Ձեռքբերումներ
*Թիմային*

 **«Շտուրմ»**

* Ավստրիայի գավաթի գավաթակիր՝ 2017/2018

## Ծանոթագրություններ

## Արտաքին հղումներ
* 
* Профиль на сайте sports.ru
* Профиль на сайте weltfussball.de
* Профиль на сайте transfermarkt.de
* Профиль на сайте kicker.de

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լայնույթ (այլ կիրառումներ)

**Լայնույթ**, կարող է վերաբերել՝

* Լայնույթ - ամպլիտուդ՝ տատանման թափ, հավասարակշռության դիրքից ամենամեծ շեղումը ներդաշնակ տատանումների դեպքում։
* Լայնույթ - տաբատի կամ ներքնազգեստի դիմացի հատվածի բացվածքն է, որը փակվում է կայծակաճարմանդով կամ կոճակներով։
Հանրային սեքս

[մինի|327x327փքս|[Էդուար Անրի Ավրիլ. «Զվարճանք լողափում»]]
**Հանրային սեքս**, սեռական գործողություններ, որոնք տեղի են ունենում հասարակական կամ կիսահասարակական վայրերում։ Սեքսի և սեռականության վերաբերյալ հասարակական տեսակետները տարբեր մշակույթներում և տարբեր ժամանակներում մեծապես տարբերվում են։

Տերմինն ավելի ու ավելի հաճախ օգտագործվում է նկարագրելու սեռական ակտը, որը տեղի է ունենում բնակարանից դուրս. այն կարող է տեղի ունենալ վառ արտահայտված հանրային վայրերում (զուգարաններ, լողափերի խցիկները, հիվանդանոցային պալատները, գերեզմանները)։

Մինչ համացանցի զարգացումը՝ որոշ գեյեր, սեքս փնտրելու նպատակով, հանդիպում էին հասարակական վայրերում (զբոսայգիներ, զուգարաններ և այլն)։  Միացյալ Թագավորությունում, սկսած 1990-ական թվականներից, զարգանում են հասարակական առևտրային հաստատություններում սեքսի հնարավորությունների տրամադրման ծառայություններ։ Հավանաբար, դա կապված է տվյալ իրավախախտման նկատմամբ հայացքների մեղմացման հետ։

Ըստ լուրերի՝ նմանատիպ սեքսը կիրառվում է Վանկուվերի և Սան Ֆրանցիսկոյի բազմաթիվ այգիներում և լողափերում։ «New York» ամսագիրը պնդում է, որ հրապարակային սեքսը բավականին հաճախ է կիրառվում Նյու Յորքում, իսկ նման սեքսի հեռանկարը մեծ թվով մարդկանց երևակայությունն է։

Միացյալ Թագավորությունում սեռը կիսահասարակական վայրերում հայտնի է որպես դոգինգ։ Կա նաև «քոթեջ» տերմինը, որը նույնասեռական միջավայրում սահմանում է սեռական հարաբերություն զբոսայգիներում, ուսանողական հանրակացարաններում, օդանավակայաններում։

## Փոփ մշակույթում
Հանրային սեքսը 2009 թվականի բրիտանական «Դոգինգ. սիրո պատմություն» ֆիլմի թեման է, որը վարձույթում հայտնվել է ԱՄՆ-ում՝ «Հրապարակային սեքս» անվանմամբ։

## Ծանոթագրություններ

Կատեգորիա:Սեքս
Թեա Վիդիչ

**Թեա Վիդիչ** (, ), սլովենացի շախմատիստ, կանանց միջազգային վարպետ (2020)։

## Կենսագրություն
Շախմատ խաղալ սովորել է Լյուբլյանայում գտնվող Բեժիգրադ վարժարանի երկրորդ դասարանում։ Դպրոցն ավարտելուց հետո ընդունվել է Լյուբլյանայի համալսարանի բժշկական ֆակուլտետ։

2017 թվականի Սլովենիայի շախմատի առաջնության չեմպիոն։ 2016 թվականի Սլովենիայի առաջնության արծաթե մեդալակիր (2-3 տեղեր՝ լրացուցիչ ցուցանիշներով առջևում էր Լաուրա Ունուկը)։  2012 թվականի Սլովենիայի պատանեկան առաջնության հաղթող (մինչև 14 տարեկան կատեգորիայում)։

Սլովենիայի հավաքականի կազմում մասնակցել է երկու շախմատային օլիմպիադաների (2016 և 2018 թվականներ), Շախմատի Եվրոպայի թիմային առաջնության (2017 և 2019 թվականներ), երկու Միտրոպի գավաթի (2017 և 2018 թվականներ), Եվրոպայի պատանեկան թիմային վեց առաջնության (2011-2016 թվականներ՝ մինչև 18 տարեկան կատեգորիայում, 2014 թվականին թիմը դարձել է մրցույթի հաղթող, 2013 թվականին նվաճել է  բրոնզե մեդալներ), 2021 թվականի ՖԻԴԵ-ի առցանց օլիմպիադաների մասնակից։

«ŽŠK Maribor» ակումբի կազմում Եվրոպայի 2018 և 2019 թվակնների ակումբային գավաթի մասնակից։

«SK Baden» ակումբի կազմում Ավստրիայի Բունդեսլիգայի 2020 թվականի հաղթող։

2015 թվականի երիտասարդական աշխարհի առաջնության մասնակից (մինչև 18 տարեկան կատեգորիայում)։ 2017 թվականի Պատանիների աշխարհի առաջնության մասնակից։

Եվրոպայի 2018 թվականի առաջնության մասնակից։

Մի շարք բաց մրցաշարերի, այդ թվում՝ 2018/19 թվականների Ռիլթոնի գավաթի մասնակից։

Սլովենիայի ազգային հավաքականի ընկերներուհիների՝  Լաուրա Ունուկի և Լառա Յանժելի հետ շախմատային ալիք են վարում «Twich» հարթակում։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Выступления Т. Видич в чемпионате мира среди девушек 2017 года
* Выступления Т. Видич в командных чемпионатах Европы среди девушек до 18 лет
* Выступления Т. Видич в личных чемпионатах Европы
* Выступления Т. Видич в командных чемпионатах Европы
* Выступления Т. Видич в Кубках Митропы

Կատեգորիա:Շախմատային օլիմպիադաների մասնակիցներ
Կատեգորիա:Սլովենացի շախմատիստներ
Կատեգորիա:Շախմատի միջազգային վարպետներ
Ֆիզիկական օրենքների բնույթը

**«Ֆիզիկական օրենքների բնույթը»** (), ֆիզիկոս Ռիչարդ Ֆեյնմանի յոթ դասախոսությունների շարքը բնության վերաբերյալ ֆիզիկայի օրենքների մասին։ Ֆեյնմանը հանդես է եկել 1964 թվականին Կոռնելի համալսարանում (որտեղ ինքը ևս սովորել է) Մեսենջերյան ընթերցումների շարքի շրջանակում։ BBC-ն ձայնագրել է դասախոսությունները և հաջորդ տարի գիրք հրատարակել նույն անվամբ։ Կոռնելի համալսարանը BBC-ի ձայնագրություններն առցանց հրապարակել է 2015 թվականի սեպտեմբերին։ Տեքստերը նախապատրաստված չեն եղել, Ֆեյնմանը խոսել է հանպատրաստից՝ օգտվելով միայն կրճատ գրառումներից։

Գրքում ավելացված է նաև Ֆեյնմանի արտասանած ճառը 1965 թվականին՝ Նոբելյան մրցանակ ստանալու ժամանակ, որը նրան շնորհվել է քվանտային էլեկտրադինամիկայի ստեղծման համար։

Հայերեն տպագրվել է 2021 թվականին «Զանգակ» հրատարակչությունում, ռուսերենից թարգմանությունը՝ Հոմերոս Երիցյանի («Հայաստանի հրթիռամոդելային ասոցիացիա» հիմնադրամի հոգաբարձուների խորհրդի մեկենասությամբ)։

## Թեմաներ
Դասախոսություններն ընդգրկում են հետևյալ թեմաները՝
# Ֆիզիկական օրենքի օրինակ. ձգողականության օրենքը
# Մաթեմատիկայի և ֆիզիկայի կապը
# Պահպանման մեծ օրենքները
# Ֆիզիկական օրենքների համաչափությունը
# Անցյալի և ապագայի տարբերությունը
# Հավանականությունը և անորոշությունը քվանտամեխանիկական հայացքն է բնության նկատմամբ
# Նոր օրենքների որոնումները
# Նոբելյան դասախոսություն։ Քվանտային էլեկտրադինամիկայի մշակումը տարածաժամանակային տեսանկյունով։

## Արձագանք
Ընթերցողները դրական են ընդունել դասախոսությունները։ «The Physics Teacher» հանդեսը խորհուրդ է տվել այն ինչպես գիտնականներին, այնպես էլ սիրողական հետաքրքրվողներին, դրական է գնահատել «Ֆիզիկական օրենքների բնույթը»՝ գրելով, որ գիրքն սկզբնապես նախատեսվել է որպես հրապարակային ելույթի լրացում, այն «ավարտվել է որպես ինքնուրույն ստեղծագործություն և հետաքրքիր կլինի» լայն լսարանի համար։

## Մեջբերումներ

## Ծանոթագրություններ

Կատեգորիա:1965 գրքեր
Կատեգորիա:1965 ոչ գեղարվեստական գրքեր
Կատեգորիա:2021 գրքեր
Կատեգորիա:Զանգակ հրատարակչության գրքեր
Ադոլֆ Ալբին

**Ադոլֆ Ալբին** (), միջազգային կարգի առաջին ռումինացի շախմատիստ, շախմատային լրագրող և տեսաբան, շախմատի մասին ռումիներեն առաջին գրքի հեղինակ՝ «Amiculŭ Joculu de Scachu Teoreticu şi Practicu», նրա անունն է կրում «Թագուհու գամբիտ» սկզբնախաղի «Ալբինի հակագամբիտ» տարբերակը։

## Կենսագրություն
Ալբինը ծնվել է Բուխարեստում, նրա նախնիները Գերմանիայից ներգաղթել են Ժիտոմիր, այնուհետև՝ Ռումինիա։ Ալբինը կրթություն է ստացել Վիեննայում, ուսումն ավարտելուց հետո վերադարձել է Ռումինիա և ղեկավարել «Frontier» տպարանը։ Նա եղել է ռումիներեն առաջին շախմատային ձեռնարկի հեղինակը՝ «Amiculŭ Joculu de Scachu Teoreticu si Practicu», որը տպագրվել է Բուխարեստում, 1872 թվականին։ Ալբինը շախմատ խաղալ սկսել է համեմատաբար ուշ։

Որպես թարգմանիչ աշխատանքի է անցել Գերմանիայից եկած երկաթուղային մի հարուստ մագնատի մոտ, որի սնանկացումից հետո Ալբինը կնոջ և երեք երեխաների հետ մեկնել Վիեննա և այնտեղ բացել է փոքրիկ խանութ։

Վիեննայում նա սկսել է մասնակցել շախմատի մրցաշարերի և կարճ ժամանակաընթացքում դարձել քաղաքի ուժեղագույն շախմատիստներից մեկը։ 1890-ական թվականներին նա մասնակցել է Եվրոպայի և ԱՄՆ-ի խոշոր միջազգային մրցաշարերի։ Նրա ամենամեծ նվաճումը եղել է 1893 թվականին՝ Նյու Յորքի Մանհեթենի շախմատի ակումբի մրցաշարում, որտեղ նա զբաղեցրել է երկրորդ տեղը, հետ մնալով Էմանուել Լասկերից և առաջ անցնելով մի շարք ուժեղագույն շախմատիստներից, այդ թվում՝ Հարի Նելսոն Փիլսբերիից, Ջեքսոն Ուիփս Շովալտերից։
1894 թվականին Նյու Յորքում և 1896 թվականին Նյուրնբերգում հաղթել է Վիլհելմ Ստեյնիցին։

Ալբինը մահացել է 1920 թվականին, Վիեննայում։

## Մարզական արդյունքներ

## Ծանոթագրություններ

## Գրականություն
*Словарь шахматиста / составители: М. С. Коган [и др.] ; под общей редакцией проф. А. А. Смирнова.. — Л.: Шахматный листок, 1929. — С. 17. — 518 с.
*Шахматный словарь / гл. ред. Л. Я. Абрамов; сост. Г. М. Гейлер. — М.: Физкультура и спорт, 1964. — С. 187. — 120 000 экз.
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — 621 с. — 100 000 экз. — ISBN 5-85270-005-3.

## Արտաքին հղումներ
* Tomasz Lissowski, ''Adolf Albin: The Teacher of Nimzovich?'',
* Olimpiu G. Urcan, *Adolf Albin and the Genesis of the Albin Counter Gambit* Часть I, Часть II (2004)
*АДОЛЬФ АЛЬБИН

Կատեգորիա:19-րդ դարի ավստրիացիներ
Կատեգորիա:Ավստրիացի գրողներ
Կատեգորիա:Բուխարեստ քաղաքում ծնվածներ
Կատեգորիա:Ռումինացի գրողներ
Կատեգորիա:Ռումինացի դրամատուրգներ
Էրո Մարկանեն

**Էրո Պեկա Սակարի Մարկանեն** (,), ֆինն ֆուտբոլիստ, «Օրինջ Քաունթի» ակումբի հարձակվող։

## Ակումբային կարիերա
«JJK Jyväskylä» ակումբի սան է, որտեղ խաղացել է ութ տարեկանից։ Ակդեմիայի  և ցածր դիվիզիոնի ակումբներում երկու տարի խաղալուց հետո վերադարձել է հարազատ ակումբ։ 2013 թվականի հուլիսի 15-ին «Ինտեր» ակումբի հետ մրցախաղում նորամուտ է ունեցել Վեյկաուսլիիգում։ Իր նորամուտային մրցաշրջանում 14 խաղում դարձել է 7 գոլի հեղինակ։ Հաջորդ մրցաշրջանի առաջին կեսի ութ հանդիպումներում խփել է չորս գնդակ։ Դա առիթ է դարձել երկրի ամենաուժեղ ՀԻԿ ակումբում վարձակալվելու համար։ Այնտեղ Մարկանեն դաշտում քիչ է հայտնվել և կարողացել է խփել միայն 1 գոլ։ 2013 թվականի դեկտեմբերին տեղի է ունեցել նրա տեղափոխումը շվեդական ԱԻԿ ակումբ, որտեղ կես տարվա ընթացքում խփել է վեց գոլ և գրավել է Մադրիդի «Ռեալ»-ի երկրրորդ ակումբի ուշադրությունը։ «Կաստիլյու» ակումբի տրանսֆերը տեղի է ունեցել 2014 թվականի ամռանը։ 2020 թվականի դեկտեմբեր 25-ին պայմանագիր է ստորագրել ՅՈւՍԼ-ի չեմպիոնշիփի «Օրինջ Քաունթի» ակումբի հետ։

### Ազգային առաջնության խաղերի վիճակագրություն

## Կարիերա հավաքականում
2014 թվականի մայիսի 29-ին առաջին մրցախաղն է անցկացրել Ֆինլանդիայի ազգային հավաքականի կազմում, մրցակիցը եղել է Լիտվայի հավաքականը։

### Մրցախաղեր հավաքականի կազմում

## Ձեռքբերումներ
* Ֆինլանդիայի չեմպիոն (1)՝ 2013

## Անձնական կյանք
Էրոյի հայրը Մարկանեն Պեկն է, որը նախկինում եղել է բասկետբոլիստ, մայրը՝ Ռիկան, ևս բասկետբոլիստ է։ Նա ունի երկու եղբայր՝ Միկան և Լաուրին, նրանք էլ են զբաղվում  բասկետբոլով։

## Ծանոթագրություններ

Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆինն ֆուտբոլիստներ
Էդվարդ Փոյնթեր

**Էդվարդ Ջոն Փոյնթեր** (, ), անգլիացի նկարիչ, Արունդելյան միության անդամ։

## Կենսագրություն
Էդվարդ Փոյնթերը ծնվել է 1836 թվականի մարտի 20-ին, Փարիզում՝ ճարտարապետ և նկարիչ Ամբրոսիա Փոյնթերի ընտանիքում։

1853 թվականին 17-ամյա Փոյնթերը Հռոմում հանդիպում է Ֆրեդերիկ Լեյթոնին, ով մեծ տպավորություն է թողնում Փոյնթերի վրա։

1856-1859 թվականներին Փոյնթերը նկարչական կրթություն է ստացել Վեսթմինսթերյան դպրոցում և Իփսվիչում։ Գեղանկարչության դասեր է ստացել Լոնդոնում, Հռոմում և Փարիզում՝ Շառլ Գլեյրի մոտ (Ուիսթլերի հետ միասին)։ Մեծ ճանաչում է ձեռք բերել պատմա-դիցաբանական կտավների շնորհիվ, ինչպիսիք են՝ «Իսրայելը Եգիպտոսում» (1867), «Շեբայի թագուհու այցը» (1871-1875), «Սողոմոն արքա» (1890)։

1866 թվականին Փոյնթերն ամուսնացել է հոգևորական-մեթոդիստ Ջորջ Բրաուն Մաքդոնալդի դստեր՝ գեղեցկուհի Ագնես Մաքդոնալդի հետ։ Ունեցել են երեք երեխա։

1871 թվականին Փոյնթերը դարձել է Ակվարելիստների բելգիական կազմակերպության անդամ։

1876 թվականին ընտրվել է որպես Գեղարվեստի թագավորական ակադեմիայի անդամ, իսկ 1896 թվականից դարձել է ակադեմիայի նախագահ։ Միաժամանակ՝ 1894-1904 թվականներին Փոյնթերը զբաղեցրել է Լոնդոնի ազգային պատկերասրահի տնօրենի պաշտոնը։

1902 թվականին նրան շնորհվել է բարոնետի տիտղոս։

Փոյնթերը մահացել է Լոնդոնում՝ 1919 թվականին։

## Պատկերասրահ

File:At low tide.jpg
File:The Siren by Edward John Poynter (1864).jpg
File:Sir Edward John Poynter  — Cave of the Storm Nymphs.jpg
File:Edward John Poynter - Psyche in the Temple of Love - Google Art Project.jpg
File:1869 Edward Poynter - Andromeda.jpg
File:Corner of the marketplace, by Edward John Poynter.jpg



File:Pea Blossoms.jpg
File:1867 Edward Poynter - Israel in Egypt.jpg
File:Catapulta by Edward Poynter.jpg



File:Edward John Poynter - Barine.jpg
File:Edward John Poynter - The Vision of Endymion, 1902.jpg
File:Women consulting Aesculapius. Colour reproduction of a paint Wellcome V0036062.jpg
File:Wild Blossoms.jpg
File:The Ides of March Edward John Poynter (1836–1919).jpg


## Ծանոթագրություններ

## Գրականություն
* *Malcolm Bell*. Drawings of Sir E. J. Poynter. — : George Newness Ltd., 1905.
* 

Կատեգորիա:Անգլիացի նկարիչներ
Կատեգորիա:19-րդ դարի անգլիացի նկարիչներ
Կատեգորիա:Նկարիչներ այբբենական կարգով
Կատեգորիա:Բրիտանացի նկարիչներ
Կատեգորիա:Բրիտանացի արվեստագետներ
Արվեստի գործը (ֆիլմ)

**«Արվեստի գործը»** (), խորհրդային կարճամետրաժ ֆիլմ, որը նկարահանել է ռեժիսոր Մարկ Կովալյովն Անտոն Չեխովի համանուն պատմվածքի հիման վրա։

## Սյուժե
Բրոնզե իրերի խանութի տիրուհու որդին իրեն բուժած և իր կյանքը փրկած բժիշկին նվիրում է մերկ կնոջ տեսքով բրոնզե ճյուղավոր մոմակալ։ Այդ կնոջ մերկությունից շփոթված բժիշկը մոմակալը տալիս է իր փաստաբանին, ոին պարտք է խորհրդատվության համար։ Շոկի մեջ գտնվող փաստաբանը որոշում է մոմակալը նվիրել հայտնի դերասանին նրա բենեֆիսի ժամանակ։ Տարակուսած դերասանը չգիտի, թե ինչ անել այդ նվերը, և վարսավիրը նրան խորհուրդ է տալի այն հանձնել հին բրոնզե իրերի խանութ։

Խանութի տիրուհու որդին, կարծելով, որ դա իր նվիրած մոմակալի զույգն է, ուրախությամբ այն կրկին նվիրում է բժշկին։

## Դերերում
* Ֆաինա Շևչենկո – *Սմիռնովա, խանութի տիրուհին
* [[Եվգենի Լեոնով]] – *Սաշա Սմիռնով, խանութի տիրուհու որդին
* Սերգեյ Մարտինսոն – *Իվան Նիկոլաևիչ, բժիշկ 
* Բորիս Պետկեր – *Ուխով, փաստաբան
* Ալեքսեյ Գրիբով – *Շաշկին, դերասան
* Էմմանուիլ Գելլեր – *վարսահարդար
* Իրինա Մուրզաևա – *փաստաբանի մայրը (լուսագրերում նշված չէ)
* Զոյա Իսաևա – *դերասանուհի (լուսագրերում նշված չէ)
* Վլադիմիր Բորիսկին – ''ռեժիսորի օգնական (լուսագրերում նշված չէ)
* Վերա Ալթայսկայա- բժիշկին այցելած հիվանդ (լուսագրերում նշված չէ)

## Նկարահանող խումբ
* Սցենարը և բեմադրությունը՝ Մարկ Կովալյովի
* Օպերատոր՝ Վիկտոր Մասլեննիկով
* Նկարիչ՝ Լ. Շենգելիա
* Խմբագիր՝ Է. Սմիրնով
* Հնչյունային օպերատոր՝ Յուրի Ռաբինովիչ
* Կոմպոզիտոր՝ Ալեքսանդր Չուգաև
* Ֆիլմերի տնօրեն՝ Վ. Բիազին
* Ֆիլմերի արտադրության վարչության նվագախումբ
* Դիրիժոր՝ Վերոնիկա Դուդարովա

## Ծանոթագրություններ

## Արտաքին հղումներ
* Ֆիլմի մասին Энциклопедия отечественного кино կայքում

Կատեգորիա:Խորհրդային ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:1959 ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Բնօրինակում անաղբյուր հոդվածներ
Լեո Ռոխաս

**Լեո Ռոխաս** (, ), Էկվադորցի երաժիշտ, Պանի ֆլեյտահար։ «Das Supertalent» 5-րդ հեռուստաշոուի հաղթող (2011)։

## Կենսագրություն
Լեո Ռոխասը 2000 թվականին մեկնել է Իսպանիա, իսկ ընտանիքը մնացել է Էկվադորում։ Տուրիստական վիզայով հաստատվել է Գերմանիայում։ Բեռլինում աշխատում է որպես փողոցային երաժիշտ, այստեղ էլ ապրում է ազգությամբ լեհ կնոջ հետ։ Անցորդներից մեկը նրա ուշադրությունը հրավիրել է «Das Supertalent» հեռուստաշոուի վրա։ Ռոխասը 5-րդ մրցույթին մասնակցելու հայտ է ներկայացրել 2011 թվականին և եզրափակիչ փուլին մասնակցելու հնարավորություն է ստացել։ «Կոնդորի թռիչքը» կատարելով Պանի ֆլեյտայի և հարավամերիկյան այլ փողային գործիքների վրա՝ անցել է կիսաեզրափակիչ փուլ։

Եզրափակիչ փուլում ելույթ է ունեցել իր մայրիկի հետ, ով եկել էր Էկվադորից։ 2011 թվականի դեկտեմբերի 17-ին եզրափակիչ փուլում կատարել է «Միայնակ հովիվը» գործիքային ստեղծագործությունը, որը 1977 թվականին գրվել է Ջեյմս Լաստի և Գեորգե Զամֆիրի կողմից։ Այն հետագայում հիթ է դարձել։ Նա հեռոստաշոուում հաղթել է որպես բացարձակ առաջատար։

## Սկավառակագրություն
### Երգեր
* *Nature Spirits* (2017)
* *Dusk* (2017)

### Ալբոմներ
* *Spirit of the Hawk* (2012)
* *Flying Heart* (2012)
* *Albatross* (2013)
* *Das Beste* (2015)
* *Leo Rojas* (2017)

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:Ֆլեյտահարներ
Կատեգորիա:Ժողովրդական երաժշտություն
Կատեգորիա:Երաժիշտներ այբբենական կարգով
Կատեգորիա:Բնօրինակում անաղբյուր հոդվածներ
Քանթհո

**Քանթհո** (**Cần Thơ**, գործածվում են նաև **Can Tho** կամ **Cantho** անվանաձևերը. ստանդարտ վիետնամերեն՝ kən˨˩ tʰəː˧˧||, հարավային վիետնամերեն՝ kʌŋ˨˩ tʰəː||), քաղաք Վիետնամում՝ Մեկոնգ գետի վտակ Հաուի (Բասսակի) հարավային ափին, Հոշիմինից մոտավորապես 170 կիլոմետր հեռավորության վրա։ Բնակչության թվաքանակի ցուցանիշով չորրորդ տեղն է գրավում այդ երկրում և առաջին տեղը՝ Մեկոնգի դելտայի վիետնամական տարածաշրջանում։ 2018 թվականի տվյալներով այդ ցուցանիշը եղել է շուջ 1.282.300:

Քաղաքն ստացել է «Արևմտյան մայրաքաղաք» (վիետնամերեն՝ ) մականունը, համբավվել է լողացող շուկաներով, բրնձի ծղոտից ստացված թղթից պատրաստված շինություններով, գեղատեսիլ ջրանցքներով։ 2011 թվականից այստեղ սկսել է գործել միջազգային օդանավակայանը։ 2007 թվականին շուրջ 50 մարդ է զոհվել Քանթհոյի նորակառույց կամրջի փլուզման հետևանքով (դա Վիետնամում տեղի ունեցած խոշորագույն ինժեներական աղետներից մեկն է համարվում)։

## Տնտեսություն
Վերջին 120 տարում տեղի ունեցած զարգացումների արդյունքում քաղաքն իր նավահանգստով, արդյունաբերական երկու պարկերով դարձել է տնտեսական, մշակութային, գիտական, տեխնոլոգիական կարևորագույն կենտրոնը Մեկոնգի դելտայի տարածաշրջանում։

## Քույր քաղաքներ
*, Կապոշվար
*, Ռիվրսայդ (Կալիֆոռնիա)
*, Շանտոու

## Կլիմա

## Պատկերասրահ

Can Tho Panorama.jpg|Քաղաքի համայնապատկերը
Can Tho, Vietnam, Floating Market.jpg|Լողացող շուկան
Can Tho, Vietnam, Floating Market, Sale.jpg
Can Tho, Vietnam, Floating market, Early morning.jpg
File:Floating Market Can Tho1.jpg
File:Chợ Cần Thơ.jpg|Շուկան
File:Museum of People's Armed Forces, Mekong delta.jpg|Ժողովրդական բանակի թանգարանը
File:Can Tho Museum.jpg|Քաղաքային թանգարանը
Cau-can-tho-tuonglamphotos.jpg|Կամուրջը
Mặt tiền chùa Hội Linh.jpg



## Ծանոթագրություններ

## Արտաքին հղումներ
* * Քանթհոյի համայնքապետարանի կայքէջը

Կատեգորիա:Նավահանգստային քաղաքներ
Կատեգորիա:Վիետնամի բնակավայրեր
Կատեգորիա:Վիետնամի քաղաքներ
Արախիշ (այլ կիրառումներ)

**Արախիշ** անունը կարող է վերաբերել

* Արախիշ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Արախիշ՝ համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։
Անրի Շտիռլին

**Անրի Շտիռլին** (, ) շվեյցարացի լրագրող և գրող, արվեստի և ճարտարապետության պատմաբան։

## Կենսագրություն
Անրի Շտիռլինը  ծնվել է Եգիպտոսի Ալեքսանդրիա քաղաքում։ Նա երաժիշտ Անրի Շտիռլինի և երգչուհի Մարգարիտ Վալոնի որդին էր։ Կրթություն է ստացել Լոզանի և Ցյուրիխի համալսարաններում, պաշտպանել է դոկտորական ատենախոսություն։ Գրենոբլի համալսարանում։

1955-1962 թվականներին որպես խմբագիր և արվեստի պատմության սյունակագիր աշխատել է շվեյցարական «Tribune de Geneve» թերթում։ Աշխատել է նաև որպես ռադիոլրագրող։

1963 թվականին նշանակվել է շվեյցարական «Radio-TV» ամսագրի գլխավոր խմբագիր, իսկ 1972 թվականին «Werk-Œuvre» ամսագրի ճարտարապետության բաժնի խմբագիր։

Անրի Շտիռլինը խմբագրել է բազմաթիվ պատկերազարդ գրքեր արվեստի և ճարտարապետության վերաբերյալ՝ մասնագիտանալով իսլամական ճարտարապետության, Եգիպտոսի և Հին Ամերիկայի ոլորտներում և դարձել հայտնի ճարտարապետական լուսանկարիչ

2009 թվականին նա գիրք է հրատարակել, որտեղ կասկածի տակ է դնում Նեֆերտիտիի կիսանդրու հնագույն ծագումը։

Նա ամուսնացած է եղել երկու անգամ, երկրորդը՝ 1987 թվականն, ֆրանսիացի Անն Ռիշար-Մոլարդի հետ։

## Աշխատություններ
* Living architecture: ancient Mexican (1968) 192 էջ
* Encyclopaedia of world architecture volume 2 (1978) 499 էջ
* The pre-Columbian civilizations: the world of the Maya, Aztecs, and Incas (1979) 95 էջ
* Art of the Maya : from the Olmecs to the Toltec-Maya (1981) 211 էջ
* Art of the Aztecs (1982) 36 էջ
* The cultural history of pre-Columbian America (1984)
* Art of the Incas and its origins (1984) 240 էջ
* Ma’yan (1994) 192 էջ
* Angkor and Khmer art (1997) 96 էջ
* The art of Islam in the East, from Isfahan to the Taj Mahal, Grund, Paris, 2002.
* The architecture of Islam — in service of faith and power. Coll discovery, Gallimard, Paris, 2003 Deus ex Machina, Infolio, Gollion, 2004
* The Roman Empire: from the Etruscans to the decline of the Roman Empire (2004) 240 էջ
* The art of Mediterranean Islam, from Damascus to Cordoba, Grund, Paris, 2005
* The photographic vision of architecture: An itinerary in the image, Infolio, Gollion, 2005. 128 p. Splendors of the Persian Empire, Grund, Paris, 2006.
* The Gold of the Pharaohs (2007) 235 էջ
* The Pharaohs master builders (2008) 255 էջ
* Greece : from Mycenae to the Parthenon (2009) 224 էջ
* Le buste de Néfertiti : Une imposture de l'égyptologie?, Infolio, Gollion, 2009
* Rituals and mysteries of the deified kings (2010) 224 էջ

## Ծանոթագրություններ

## Արտաքին հղումներ
* Die Welt: «Нефертити — подделка?»
* BZ: «Нефертити — подделка?»

Կատեգորիա:Շվեյցարացի լուսանկարիչներ
Կատեգորիա:Շվեյցարացի լրագրողներ
Կատեգորիա:Շվեյցարացի գրողներ
Կատեգորիա:Շվեյցարացի արվեստաբաններ
Կատեգորիա:Շվեյցարացի պատմաբաններ
Կատեգորիա:Երկարակյացներ